
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	17.08.2026.
	
	Nr. RD-26-326-ir


	Par satiksmi 21.08.2026.


Saskaņā ar Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Valsts drošības dienesta 12.08.2026. vēstuli Nr. 21/2026/6463-IP par konstitucionālā likuma “Par Latvijas Republikas valstisko statusu” 35. gadadienas pasākumiem Rīgā 21.08.2026.:
1. Noteikt, ka 21.08.2026.:

1.1. no plkst. 7.00 līdz plkst. 12.00 tiks aizliegta transportlīdzekļu apstāšanās un stāvēšana (izņemot operatīvo transportu, diplomātisko transportu, Saeimas Administrācijas transportu un transportlīdzekļus ar Valsts drošības dienesta atļaujām, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļauto vietu):

1.1.1. Aspazijas bulvāra kreisajā pusē, 50 metru garā posmā no Kaļķu ielas virzienā uz Teātra ielu;

1.1.2. Zigfrīda Annas Meierovica bulvāra labajā pusē, 50 metru garā posmā no Kaļķu ielas virzienā uz Smilšu ielu;

1.2. nepieciešamības gadījumā tiks ierobežota vai īslaicīgi slēgta transportlīdzekļu satiksme (izņemot operatīvo transportu, diplomātisko transportu, Saeimas Administrācijas transportu un transportlīdzekļus ar Valsts drošības dienesta atļaujām) un gājēju kustība:

1.2.1. pie ēkas Jēkaba ielā 11;

1.2.2. Aspazijas bulvārī un Zigfrīda Annas Meierovica bulvārī pie Brīvības pieminekļa un Brīvības laukumā;

1.3. no plkst. 10.00 līdz plkst. 14.00 tiks atļauta diplomātisko transportlīdzekļu, Saeimas Administrācijas transportlīdzekļu un transportlīdzekļu ar Valsts drošības dienesta atļaujām iebraukšana un stāvēšana Doma laukumā.

2. Par pasākuma norisi atbilstoši savai kompetencei ir atbildīgs Valsts drošības dienests.

3. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:

3.1. aizliegt transportlīdzekļu apstāšanos un stāvēšanu 1. punktā minētajās vietās un laikā (izņemot operatīvo transportu, diplomātisko transportu, Saeimas Administrācijas transportu un transportlīdzekļus ar Valsts drošības dienesta atļaujām), kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļauto vietu;

3.2. nodrošināt ceļu satiksmes drošību un sabiedrisko kārtību pasākuma norises vietā norādītajā laikā.

4. Ņemt vērā, ka Valsts policijas Rīgas reģiona pārvalde nodrošinās ceļu satiksmes drošību un sabiedrisko kārtību pasākuma norises vietās norādītajā laikā, kā arī nepieciešamības gadījumā regulēs vai ierobežos transportlīdzekļu satiksmi un gājēju kustību saskaņā ar Valsts drošības dienesta norādījumiem.

5. Ņemt vērā, ka pasākuma organizatore – Saeimas Administrācija veiks norēķinus ar:

5.1. sabiedrību ar ierobežotu atbildību “RĪGAS LUKSOFORS” par 7. punktā minētajiem pakalpojumiem;

5.2. sabiedrību ar ierobežotu atbildību “A.K.7” par 6. punktā minētajiem pakalpojumiem;

5.3. Rīgas pašvaldības sabiedrību ar ierobežotu atbildību “Rīgas satiksme” par 
8. punktā minētajiem pakalpojumiem.

6. Sabiedrībai ar ierobežotu atbildību “A.K.7” nodrošināt autoevakuatorus 1.1. apakšpunktā minētajā vietā norādītajā laikā un pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

7. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas tehnisko līdzekļu izvietošanu saskaņā ar satiksmes organizācijas shēmām un pēc Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

8. Rīgas pašvaldības sabiedrībai ar ierobežotu atbildību “Rīgas satiksme” slēgt savā pārvaldījumā esošās autostāvvietas 1. punktā minētajās vietās norādītajā laikā.

9. Rīgas valstspilsētas pašvaldības Centrālās administrācijas Komunikācijas pārvaldei:

9.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;
9.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

